Koloman Czógler

Koloman Czógler (= Kálmán Czógler, * 4. jún 1884, Segedín, Maďarsko - † 26. december 1952, Segedín) bol maďarský pedagóg (profesor gymnázia), botanik, prírodovedec a entomológ. Bol členom Prírodovedného spolku Župy Trenčianskej.

 Životopis 
Narodil sa v Szegede. Počas svojho života pôsobil v rokoch 1907 - 1914 ako profesor prírodopisu na Trenčianskom gymnáziu. Dňa 21. 11. 1909 na výročnej schôdzi Prírodovedného spolku Župy Trenčianskej bol zvolený do funkcie zástupcu tajomníka tejto inštitúcie. Floristický prieskum vykonával v okolí Trenčína, na Ostrom vrchu a v Manínskej tiesňave pri Považskej Bystrici. Svoje entomologické informácie poskytol k dispozícii MUDr. Karolovi Brančíkovi pre jeho práce o hmyze z okolia Trenčína. Sám publikoval niekoľko entomologických prác, z ktorých dve zverejnil vo výročných správach trenčianského gymnázia. Pre entomologický výskum Slovenska má význam hlavne jeho práca: "Természetrajzi kirándulások", kde podal informácie o chrobákoch, plošticiach a rastlinách okolia Trenčína. Ako slovenského entomológa ho cituje v úvode svojej práce: 
"Přehled brouků ČSR" aj MUDr. Antonín Fleischer.

 Zdroja 
 Hrabovec, I.: 1960, Prírodovedný spolok Župy Trenčianskej 1877 - 1911.SAV, Bratislava, p. 50.
 Okáli, I.: 1977, Prírodovedný spolok Župy Trenčianskej a jeho prínos k entomologickému výskumu Slovenska. In: Zborník referátov zo seminára k 100. výročiu založenia Prírodovedného spolku Župy Trenčianskej a múzea v Trenčíne. Trenčín, p. 28, 30.   
 Csongor, G.: 1977, Czógler Kálmán a szegedi faunakutatás magvetóje. Soosiana, 5: p. 3 - 8.   
 Okáli, I.; Országh, I.; Matoušek, B. & Hrabovec, I. 1996: Slovník slovenských zoológov a zoológov so vzťahmi k územiu Slovenska. Stimul, Bratislava: 1 - 137, p. 25.
 Koleška, Z.: 1998, Seznam biografií československých entomologů (entomologové nežijíci) – II. Dodatky, doplňky a opravy biografických hesel „Seznamu biografií čs. entomologů (entomologové nežijíci) – I“ ve svazcích 1 – 15 z let 1979 – 1995, Klapalekiana, 34 (Suppl.): 1 – 238, (Czógler Koloman (Kálmán): p. 41). 
 Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Czógler, Koloman (= Kálmán)“: (internet).

Kategória:Maďarskí entomológovia
Kategória:Koleopterológovia
Kategória:Osobnosti zo Segedínu